****

**ΕΛΛΗΝΙΚΗ ΔΗΜΟΚΡΑΤΙΑ**

ΝΟΜΟΣ ΔΩΔΕΚΑΝΗΣΟΥ

 ΔΗΜΟΣ ΚΩ

ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ

ΤΜΗΜΑ ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

**Ταχ. Δ/νση :** Ακτή Κουντουριώτη 7, Κως

**Ταχ. Κώδικας :** 85300

**Τηλ. :** 22423-60432

**Ηλεκτρον. δ/νση :**  s.souli@kos.gr

Κως, 03/11/2021

Α.Π.: 27811

**Προς:**

**κ. Γ. Κυρίτση**

**Επικεφαλής «Δύναμη Αλλαγής»**

**Κοιν:**

**Μ.Μ.Ε.**

Κύριε Κυρίτση,

 Απαξίωση σας στη λειτουργία του Δημοτικού Συμβουλίου, με αστήρικτες προφάσεις, αποτελεί απαξίωση πρώτα από όλα των συνδημοτών μας.

 Από εσάς, που ασχολείστε με την Τοπική Αυτοδιοίκηση πέραν της 20ετίας, θα περίμενε κάθε δημότης να στηρίζετε επωφελώς για τον τόπο τις λειτουργίες του Δήμου.

 Το να συνεχίζετε παλιές τακτικές, απέχοντας από τις συνεδριάσεις, στη σημερινή κρίσιμη εποχή, εν΄ μέσω πανδημίας, δε βοηθά το νησί μας και τους συνδημότες μας, οι οποίοι βλέπουν και κρίνουν ποιος ενδιαφέρεται να προσφέρει πραγματικά στον τόπο μας ή έχει άλλους σκοπούς.

 Η πραγματική υποβάθμιση του Δημοτικού Συμβουλίου προκαλείται όταν δεν προσέρχονται οι Δημοτικοί Σύμβουλοι στην καθορισμένη συνεδρίαση, όπως πράξατε εσείς και οι σύμβουλοι της παράταξής σας, και όχι από τον αριθμό των θεμάτων της ημερήσιας διάταξης.

 Όσον αφορά στον τρόπο διεξαγωγής των συνεδριάσεων, με μεικτό σύστημα όπως προβλέπει σχετική εγκύκλιος, οφείλουμε να λέμε όλη την αλήθεια στους συνδημότες μας.

 Η αλήθεια είναι ότι ενώ σας κάλεσα σε διαπαραταξιακή συνάντηση στο Δημαρχείο, Τρίτη 2 Νοεμβρίου στις 11.00 π.μ., προκειμένου να διευθετήσουμε αναλογικά, βάσει της δύναμης κάθε παράταξης, τον αριθμό των συναδέλφων που θα συμμετέχουν με φυσική παρουσία στις συνεδριάσεις, απαξιώσατε να παραβρεθείτε ή έστω να με ενημερώσετε για τη θέση σας, τηλεφωνικά ή εγγράφως.

 Επειδή η στάση σας δεν συνάδει με το ρόλο σας, σας καλώ να αναλογιστείτε την ευθύνη σας έναντι των συμπολιτών μας και να συμβάλλετε με θετικό τρόπο στη λειτουργία του Δημοτικού Συμβουλίου.

**Ο Πρόεδρος**

**Δημοτικού Συμβουλίου Κω**

**Καλλούδης Μ. Ιωάννης**